นานาทุจริตการเมือง
ในระหว่างการอภิปรายร่าง พ.ร.บ.งบประมาณรายจ่ายประจำปี 2563 ที่ผ่านมา ส.ส.ส่วนใหญ่วิพากษ์วิจารณ์วิธีการจัดสรรงบประมาณ แต่มีบางคนที่กล่าวหาว่ามีการทุจริตในวงราชการ เช่นโครงการ รถไฟฟ้าที่เกี่ยวข้องกับ กทม.กับบีทีเอส ตอนหนึ่งนายกรัฐมนตรีตอบว่า ผมก็ได้ข่าวเหมือนกัน มีบางคนไปเรียกเงินบริษัทเขา,นายกรัฐมนตรียอมรับว่า ไม่มีหลักฐานยืนยันว่า ใครคือคนนั้น ที่ไปเรียกเงินจากบริษัท จะหาข่าวต่อไปการทุจริตประพฤติมิชอบในวงราชการ และการเมืองอาจเกิดขึ้นได้เสมอ และเป็นประเพณีที่ถือปฏิบัติกันมาช้านาน ในประเทศไทยทุจริตแบบง่ายที่สุดเป็นวิธีการยอดนิยม คือการงาบหัวคิวการจัดซื้อจัดจ้าง,จากการศึกษาของนักวิชาการพบว่า ประเทศต้องสูญเสียเป็น ค่างาบ ของข้าราชการ นักการเมือง และนักธุรกิจ ที่เรียกกันว่า สามประสานกินเมือง ปีละหลายแสนล้านบาท แม้แต่การจัดทำงบประมาณของรัฐบาลก็เสี่ยงต่อการถูกกล่าวหาทุจริต เช่นรัฐธรรมนูญมาตรา 144 ที่เป็นเรื่องเกี่ยวกับร่างงบประมาณแผ่นดิน,รัฐธรรมนูญห้าม ส.ส., ส.ว., กรรมาธิการ ไม่ให้แปรญัตติงบประมาณหรือกระทำการใดๆเพื่อให้ตนมีส่วนในการใช้งบประมาณรายจ่าย ไม่ว่าจะเป็นทางตรงหรือทางอ้อม ถ้าเป็นการกระทำของคณะรัฐมนตรี หรืออนุมัติให้กระทำ หรือรู้ว่ามีการกระทำแต่ไม่ยับยั้ง ต้องพ้นจากตำแหน่งทั้งคณะ รวมทั้ง ส.ส.และ ส.ว.ด้วย,วิธีการยอดนิยมอีกอย่างหนึ่ง ของการทุจริตในวงการเมืองและข้าราชการคือการใช้อำนาจหน้าที่ถอนทุน ที่ทำกันอย่างมโหฬารในยุคธุรกิจการเมือง แม้ แต่ในปัจจุบันก็เชื่อว่ายังทำกันอยู่ เนื่องจากการตั้งพรรคและการเลือกตั้งต้องทุ่มเงินมหาศาลจึงจะได้ ส.ส. ที่พอมีอำนาจต่อรอง แต่ถ้าทุ่มทุนน้อยตั้งพรรค ก็จะได้ ส.ส. แค่พรรคละคนหรือสอบตก,แต่รัฐธรรมนูญทุกฉบับที่ประชาชนมีส่วนร่วม ต่างมีบทบัญญัติป้องกันและปราบปรามการทุจริตที่เข้มข้น อย่างรัฐธรรมนูญ 2560 อ้างว่าเป็น ฉบับปราบโกง ห้าม ส.ส.และ ส.ว.ไม่ให้เข้ารับสัมปทานจากรัฐ หรือหน่วยงานของรัฐ ผู้ที่ฝ่าฝืนต้องพ้นจากตำแหน่งถือว่าเป็นการทุจริตแบบผลประโยชน์ทับซ้อน ส่วนรัฐมนตรีต้องเคร่งครัดมากกว่า ส.ส.,รัฐธรรมนูญห้ามรัฐมนตรีถือหุ้นในห้างหุ้นส่วนหรือบริษัทต่างๆ ไม่ว่าบริษัทนั้นๆจะรับสัมปทานจากรัฐหรือไม่ก็ตาม แม้แต่บริษัททั่วๆไปก็ห้ามถือหุ้นเกินกว่าที่กำหนด แต่ถ้ารัฐมนตรีประสงค์ที่จะได้รับประโยชน์จากหุ้นที่มีอยู่ ต้องโอนหุ้นให้แก่ นิติบุคคล ที่จัดการทรัพย์สินเพื่อคนอื่น ห้ามซุกหุ้นไว้กับคนใช้ คนขับรถโดยเด็ดขาด.
ในระหว่างการอภิปรายร่าง พ.ร.บ.งบประมาณรายจ่ายประจำปี 2563 ที่ผ่านมา ส.ส.ส่วนใหญ่วิพากษ์วิจารณ์วิธีการจัดสรรงบประมาณ แต่มีบางคนที่กล่าวหาว่ามีการทุจริตในวงราชการ เช่นโครงการรถไฟฟ้า
พ.ร.บ.งบประมาณรายจ่ายประจำปี,งบประมาณรายจ่ายประจำปี,ทุจริต,การเมือง,นักการเมือง,รัฐธรรมนูญปราบโกง,บทบรรณาธิการ